সনি স্পোর্টস নেটওয়ার্ক (),(পূর্বে সনি পিকচার্স স্পোর্টস নেটওয়ার্ক ও সনি টেন নামে পরিচিত ছিল),হল এশিয়ার একটি নেতৃস্থানীয় ক্রীড়া ভিত্তিক নেটওয়ার্ক অপারেটিং টেলিভিশন চ্যানেল যার মালিক কালভার ম্যাক্স এন্টারটেইনমেন্ট। সনি স্পোর্টস নেটওয়ার্কে মোট ৫টি চ্যানেল নির্মিত হয়েছে; এগুলো হলঃ সনি স্পোর্টস ১, সনি স্পোর্টস টেন ১ এইচডি, সনি স্পোর্টস টেন ২, সনি স্পোর্টস টেন ২ এইচডি, সনি স্পোর্টস টেন ৩, সনি স্পোর্টস টেন ৩ এইচডি, সনি স্পোর্টস টেন ৪, সনি স্পোর্টস টেন ৪ এইচডি, সনি স্পোর্টস টেন ৫ ও সনি টেন স্পোর্টস ৫ এইচডি।  সনি স্পোর্টস নেটওয়ার্ক আটটি ক্রিকেট বোর্ডের সাথে দীর্ঘমেয়াদী সম্প্রচারের অধিকার লাভ করেছে। তারা ২০০২ সাল থেকে দর্শকদের ক্রীড়াক্ষেত্রে অসাধারণ বিনোদন প্রদান করে আসছে।   ইতিহাস  আসল টেন স্পোর্টস প্রতিষ্ঠিত হয়েছিল ২০০২ সালের পহেলা এপ্রিল। এটি প্রতিষ্ঠা করেছিলেন আমিরাতি ব্যবসায়ী ও মিডিয়া উদ্যোক্তা আব্দুর রহমান বুখাতির। ২০১০ সালে ভারতীয় প্রতিষ্ঠান এসেল গ্রুপ এ চ্যানেলটি কিনে নেয়। এসেল গ্রুপে অন্তর্ভূক্তির পর এসেল গ্রুপের অধীনে থাকা জি স্পোর্টসের সাথে যুক্ত করা হয় টেন স্পোর্টসকে। পরবর্তীতে জি স্পোর্টস টেন ক্রিকেট ও টেন গলফ নামের দুটি চ্যানেল চালু করে এবং জি স্পোর্টসের নাম বদলে টেন অ্যাকশন রাখা হয়।  ২০১৬ সালের আগস্ট মাসে,জি'র অধীনে থাকা সমস্ত স্পোর্টস চ্যানেল এসেল গ্রুপের কাছ থেকে ৩৮৫ মিলিয়ন ডলারে ক্রয় করে নেয় সনি পিকচার্স নেটওয়ার্ক ইন্ডিয়া। ২০১৭ সালে,আনুষ্ঠানিকভাবে তখন সনির অধীনে থাকা সনি ইএসপিএন ও সনি সিক্সের সঙ্গে এ চ্যানেলগুলো সংযুক্ত করা হয় এবং টেন এর চ্যানেলগুলো সনি টেন হিসেবে পুনঃব্র্যান্ড করা হয়। এরপর ২০২২ সালের অক্টোবরে,সনি পিকচার্স স্পোর্টস নেটওয়ার্কের নাম পরিবর্তন করে সনি স্পোর্টস নেটওয়ার্ক রাখা হয় এবং এতে থাকা ৫ চ্যানেলের প্রতিটির নাম সনি স্পোর্টস টেন ও এর সাথে চ্যানেলের নম্বর দিয়ে নামকরণ করা হয় (যেমন:সনি স্পোর্টস টেন ৫ এটি পূর্বে সনি সিক্স নামে পরিচিত ছিল)।   চ্যানেলসমূহ   সনি স্পোর্টস টেন ১  একটি ইংরেজি ভাষার চ্যানেল যা বিশ্ব অ্যাথলেটিক্স চ্যাম্পিয়নশিপ,এশিয়ান গেমস,কমনওয়েলথ গেমস,সুকমা গেমস ইত্যাদি আয়োজনের সম্প্রচার স্বত্ব বহন করে। এছাড়া এটি টেনিস,ভলিবল,বাস্কেটবল ইত্যাদি খেলার বিভিন্ন গুরুত্বপূর্ণ ইভেন্ট সম্প্রচার করে থাকে। সনি স্পোর্টস টেন ১-এ পেশাদারি কুস্তির বিভিন্ন ম্যাচ সাপ্তাহিকভাবে সম্প্রচারিত হয়।   সনি স্পোর্টস টেন ২  এটি একটি ইংরেজি ভাষার টেলিভিশন চ্যানেল যা মূলত ইউরোপীয় ফুটবল টুর্নামেন্টগুলো সম্প্রচার করে থাকে।   সনি স্পোর্টস টেন ৩  এটি একটি হিন্দি ভাষার টিভি চ্যানেল যা ক্রিকেট,ফুটবল,টেনিস,পেশাদারি কুস্তি ইত্যাদি সম্প্রচার করে থাকে।   সনি স্পোর্টস টেন ৪  এটি অঞ্চলভেদে তামিল ও তেলুগু ভাষায় ক্রিকেট,ফুটবল,টেনিস,কুস্তিসহ বিভিন্ন খেলা লাইভ সম্প্রচার করে থাকে।   সনি স্পোর্টস টেন ৫  এটি পূর্বে সনি সিক্স নামে পরিচিত ছিল। এটি ইংরেজি ভাষায় বিভিন্ন আন্তর্জাতিক ক্রিকেট ম্যাচ সম্প্রচার করে থাকে।   সাবেক চ্যানেল    সনি ইএসপিএন  এটি ২০১৫ সালের ৮ এপ্রিল সনি কিক্স নামে চালু হয়। পরবর্তীতে ২০১৬ সালে ইএসপিএন এটির অংশীদার হয় এবং চ্যানেলের নাম সনি ইএসপিএন করা হয়। এটি ২০২০ সালের ৩১ শে মার্চ বন্ধ হয়ে যায়।   সনি টেন গলফ  এটি ২০১৫ সালের ৭ অক্টোবর চালু হয়। এটিতে সারাবিশ্বের অসংখ্য গলফ টুর্নামেন্ট সম্প্রচারিত হতো। এ চ্যানেলটি ২০১৮ সালের ৩১ ডিসেম্বর বন্ধ হয়ে যায়।   ইভেন্টস   ক্রিকেট   দক্ষিণ আফ্রিকায় আন্তর্জাতিক ক্রিকেট  বাংলাদেশে আন্তর্জাতিক ক্রিকেট সফর  ভারতে আন্তর্জাতিক ক্রিকেট সফর  পাকিস্তান ও সংযুক্ত আরব আমিরাতে আন্তর্জাতিক ক্রিকেট  ওয়েস্ট ইন্ডিজ আন্তর্জাতিক ক্রিকেট  শ্রীলঙ্কায় আন্তর্জাতিক ক্রিকেট  জিম্বাবুয়ে আন্তর্জাতিক ক্রিকেট   আইসিসি ইভেন্ট (শুধু পাকিস্তানে)  আইসিসি ক্রিকেট বিশ্বকাপ   আইসিসি চ্যাম্পিয়ন্স ট্রফি   আইসিসি টি২০ বিশ্বকাপ   ফুটবল    উয়েফা চ্যাম্পিয়নস লিগ   উয়েফা ইউরোপা লিগ   উয়েফা সুপার কাপ   স্পেনীয় সুপার কাপ   লিগ ১   কোপা দেল রে   জার্মান এফএ কাপ   সেরি এ   ইংলিশ লিগ কাপ   ব্রাজিলিয়ান লিগ   ডাচ লিগ   স্কটিশ প্রিমিয়ার লিগ   এমএলএস   আই-লিগ   গলফ    এশিয়ান ট্যুর   পিজিএ ইউরোপীয় ট্যুর   রাইডার কাপ  রয়েল ট্রফি   ইউএস পিজিএ চ্যাম্পিয়নশিপ   এলপিজিএ  সিনিয়র পিজিএ চ্যাম্পিয়নশিপ   ভারতের পেশাগত গল্ফ ট্যুর   তথ্যসূত্র    বহিঃসংযোগ  অফিসিয়াল ওয়েবসাইট   বিষয়শ্রেণী:ক্রীড়া টেলিভিশন নেটওয়ার্ক বিষয়শ্রেণী:সংযুক্ত আরব আমিরাতের মিডিয়া কোম্পানি বিষয়শ্রেণী:জি গ্রুপ বিষয়শ্রেণী:ভারতের ক্রীড়া টেলিভিশন বিষয়শ্রেণী:পাকিস্তানি ক্রীড়া টেলিভিশন চ্যানেল বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:এসেল গ্রুপ বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সনি পিকচার্স নেটওয়ার্ক ইন্ডিয়া বিষয়শ্রেণী:২০১৭-এর অধিগ্রহণ ও একত্রীকরণ